CELEX: 62009TN0049
Language: sk
Date: 2009-01-30 00:00:00
Title: Vec T-49/09: Žaloba podaná 30. januára 2009 – Evropaïki Dynamiki/Komisia

18.4.2009   
            
            
               SK
            
            
               Úradný vestník Európskej únie
            
            
               C 90/29
            
         Žaloba podaná 30. januára 2009 – Evropaïki Dynamiki/Komisia
   (Vec T-49/09)
   2009/C 90/45
   Jazyk konania: angličtina
   
      Účastníci konania
   
   
      Žalobkyňa: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: N. Korogiannakis a P. Katsimani, advokáti)
   
      Žalovaná: Komisia Európskych spoločenstiev
   
      Návrhy žalobkyne
   
   
               —
            
            
               zrušiť rozhodnutie Komisie o zamietnutí ponuky žalobkyne, ktorú podala na základe vyhlásenia verejného obstarávania REGIO-A4-2008-01 na „Údržbu a rozvoj informačného systému Generálneho riaditeľstva pre regionálnu politiku“, ktoré jej bolo oznámené listom z 21. novembra 2008, a všetky ďalšie súvisiace rozhodnutia vrátane rozhodnutia o pridelení zákazky úspešnému uchádzačovi,
            
         
               —
            
            
               zaviazať Komisiu na náhradu škody vo výške 4 520 845,05 eur, ktorú žalobkyňa utrpela v dôsledku predmetného verejného obstarávania,
            
         
               —
            
            
               zaviazať Komisiu na náhradu trov, ktoré žalobkyni vzniknú v tomto konaní, aj v prípade zamietnutia žaloby.
            
         
      Žalobné dôvody a hlavné tvrdenia
   
   V prejednávanej veci žalobkyňa žiada zrušenie rozhodnutia žalovanej, ktorým zamietla jej ponuku podanú na základe vyhlásenia verejného obstarávania REGIO-A4-2008-01 na „Údržbu a rozvoj informačného systému Generálneho riaditeľstva pre regionálnu politiku“ (1) a zákazku pridelila úspešnému uchádzačovi. Žalobkyňa ďalej žiada náhradu údajnej škody, ktorá jej vznikla v dôsledku verejného obstarávania.
   Na podporu svojej žaloby žalobkyňa uvádza štyri žalobné dôvody.
   Po prvé tvrdí, že Komisia porušila zásadu rovnosti zaobchádzania, keď a posteriori zaviedla kritérium, ktoré uchádzači nepoznali, a na hodnotenie použila diskriminačný vzorec.
   Po druhé žalobkyňa tvrdí, že hodnotiaci výbor neposkytol dostatočné odôvodnenie svojho rozhodnutia.
   Po tretie žalobkyňa tvrdí, že Komisia nedodržala základné procesné náležitosti, keď zaviedla doplnkový hodnotiaci výbor.
   Po štvrté žalobkyňa tvrdí, že žalovaná pri hodnotení ponuky žalobkyne vychádzala z nepodložených úvah a domnienok, a tým sa dopustila závažného a zjavného nesprávneho posúdenia a zneužila svoju právomoc.
   
      (1)  Ú. v. EÚ 2008/S 117-155067.